VÕLUSÕNAD
Eesmärk: Võlusõnade kasutamise kinnistamine.
TÖÖJUHEND
1.	Tähtsus: Õpetaja alustab diskussiooni võlusõnadest ja nende kasutamisest erinevates situatsioonides. Õpetaja kirjutab võlusõnad tahvlile.
2.	Sissejuhatus: 
KERSTI VÕTAB EESKUJU
Heino Väli
“Sina ju tead, et ma ei kannata tuult!” kisas Kersti.
“Aga sina tead, et mina ei kannata lämbet!” kisas Katrin vastu.
Tõsi küll, veidi vaiksema häälega, sest ta oli Kerstist vanem.
“Katrin, pane aken kinni!”
“Aga ei pane!”
“Pane kinni!”
“Ei pane!”
Et Katrin oli vanem, tüdines ta varem. Tüütaks vist igaüht, kes peaks Kersti häält kuulama, kui too oma õigust nõuab. Aga kui päris aus olla, siis oli tuba Katrini meelest juba küllalt jahe.
“Kuidas sa minuga räägid?!” ütles Katrin. “Ma oleksin akna juba ammu kinni pannud, kui sa oleksid viisakalt palunud.”
“Katrin, pane aken kinni!” kisas Kersti. Ta silmaääred olid nutupunased.
“Palun!” nõudis Katrin. “Ütle viisakalt: “Palun pane aken kinni!” - Ja ma sulen akna otsekohe.”
“Pane aken kinni!” Kersti trampis jalgu. “Katrin, pane aken kinni!”
“Enne ei pane, kui sa viisakalt palud,” jäi Katrin oma juurde.
Kisa kasvas. Ja jõudis nüüd juba emagi kõrvu.
“Kerstikene?!” tuli ema toauksele.
“Katrin ei pane akent kinni!” kisas Kersti.
“Aga Kersti jälle ei ütle: “Palun pane aken kinni!”” kaitses Katrin ennast.
“Kerstikene, kuidas siis niimoodi?!” imestas ema.
“Ma ei saa!” karjus Kersti. “Katrin, pane aken kinni!”
“Kerstikene!” muutus ema hoopis tõsiseks. “Kes siis niimoodi kisab?! Loomulikult tuleb sul Katrinile “palun” öelda!”
“Aga ma ei saa!” kisas Kersti juba nutuga pooleks. “Ma ju ei saa! Sest õpetaja ütles, et ma pean vanematest õdedest eeskuju võtma!”
“Ja õigesti ütles!” nõustus ema. “Loomulikult pead sa Katrinist eeskuju võtma.”
“No, näed, sina ise ka ütled!…” turtsus Kersti. “Aga sellepärast ma ju ei saagi talle “palun” ütelda! Katrin ei ütle mulle kunagi “palun”, ta hoopis käratab: “Kersti, pane aken kinni!”
Õpetaja küsib õpilastelt järgmisi küsimusi:
•	Millisest võlusõnast on palas juttu?
•	Mis oli tüli põhjuseks?
•	Kuidas põhjendas Kersti seda, et ta ei kasutanud võlusõna?
3.	Oskuse kujundamine: Õpetaja jagab õpilastele töölehed, millest valmib võlusõnade raamat.
Tööjuhend raamatu tegemiseks.
a.	Rääkige klassis, millal iga võlusõna või fraasi kasutada.
b.	Joonista igasse kasti üks pilt võlusõna kasutamisest. Sa pead joonistama 7 pilti. Tegelasteks võivad olla nii inimesed kui ka loomad.
c.	Lõika kastid mööda pidevat joont välja.
d.	Järgi juhendeid piltide kokkumurdmiseks ja kleepimiseks.
e.	9. lehele tee “linnuke” või mõni muu märk iga kord, kui kasutad mõnd võlusõna koolis. Pärast ühte nädalat arvuta oma tehtud märgid kokku.

Kasutatud kirjandus: 
1.	Ballare, A. & Lampros, A. (1994). Social Skills Lessons & Activities for Grades 1-3.
2.	Väli, H. “Kersti võtab eeskuju” ,“Täheke” nr. 6 / 1970

NIMI________________________           KUUPÄEV________________

TÖÖLEHT „MAAGILISED SÕNAD”

See on raamatu kaas. See leht liimi 2. lehe tagumise poole külge kinni. Voldi mööda punktiirjoont

 

Ole lahke!
Vabandage!
Palun! Tänan!
Palun vabandust!
Head aega!
Tere!

TERE!

Lehekülg kolm

HEAD AEGA

Lehekülg kaks

Liimi see riba 4. lehekülje taha. Voldi mööda punktiiri.

Lehekülg viis

Lehekülg neli

Liimi see riba 6. lehekülje taha. Voldi mööda punktiiri.

TÄNAN

PALUN!

Lehekülg seitse

Lehekülg kuus

Liimi see riba 8. lehekülje taha. Voldi mööda punktiiri.

PALUN VABANDUST

OLE LAHKE!

VABANDAGE

TERE		
HEAD AEGA		
PALUN		
TÄNAN 		
OLE LAHKE		
PALUN VABANDUST		
VABANDAGE		
NÄDALA KOKKUVÕTE		

Lehekülg kaheksa